De fleste blodsugere besøker offeret bare for å oppta næring, mens noen lever hele sitt liv på vertsdyret. Dyr som lever av blod De fleste blodsugere finnes blant insektene, blant annet stikkmygg, knott, klegg, stikkfluer, lus, lopper, veggedyr; til og med blant sommerfugler finnes noen tropiske arter som suger blod. Også en del igler og flått (blodmidd) lever av blod.De eneste blodsugende virveldyrene er tre søramerikanske flaggermus, vampyrflaggermus (familien Desmodontidae).Den indiske praktøglen, Calotes versicolor, blir kalt blodsugeren, ikke på grunn av leveviset, men på grunn av den blodrøde farge dyret kan ha på hodet. Levevis Blodsugere har mange tilpasninger til den spesielle ernæringsmåten.Munndelene er særlig egnet til å gjennomtrenge offerets hud, og hos mange fungerer det muskuløse svelget som sugepumpe. Tarmen kan ha en eller flere blindsekker til lagring av blodet. Spyttet hos mange blodsugere inneholder stoffer som hindrer at blodet størkner.De fleste blodsugere besøker offeret bare for å oppta næring, mens for eksempel lus og sauelusflue lever hele sitt liv på vertsdyret. Noen blodsugende fluelarver er reirparasitter, mens de voksne fluene ikke suger blod. Sykdommer Mange blodsugere overfører farlige sykdommer, blant annet:  stikkmygg: malaria   tsetsefluer: sovesyke og nagana   lus: tyfus   lopper: pest   vampyrflaggermus: rabies Les mer i Store norske leksikon parasittisme parasitter
Blodsugere er en fellesbetegnelse på dyrearter som lever av andre dyrs blod. De fleste blodsugerne finnes blant insektene, men også noen virveldyr er blodsugere.